**EURAN KANOOTTIKLUBI RY**

**JÄSENOPAS**

SISÄLLYSLUETTELO

1. Jäsenyys

1.1. Liittyminen

1.2. Jäsen- ja muut hinnat

1.3. Jäsenedut

1.4. Jäsenen vastuu

1.4. Seurasta eroaminen

1.5. Seurasta erottaminen

2. Seuran tukikohdat

2.1. Jokivaja (melontapaviljonki)

2.2. Järvivaja

3. Seuran kalusto

4. Kaluston käyttö ja melomaan lähtö

5. Kaluston varaaminen pidemmille retkille

6. Kaluston käyttö ei-jäsenillä

6.1. Kaverimelonta jäsenen seurassa

6.2. Melontaa eri ryhmille

7. Tapahtumat ja niistä tiedottaminen

8. Palkitseminen  
9. Yhteystiedot

1. Jäsenyys

1.1. Liittyminen

Suositus on, että seuran aktiivijäsenet ovat melontataitoisia. Melontataidon voi osoittaa käymällä seuran järjestämän kurssin tai osoittamalla sen käytännön kokeella. Turvallisuussyistä myös uimataito on välttämätön.

Jäseneksi liittyminen tehdään täyttämällä jäsenhakemus. Jäsenhakemus

täytetään ensisijaisesti seuran nettisivuilla, mutta hakemuksen voi täyttää myös paperiversiona (pyydettäessä) ja postittaa Kirsi-Marja Lähteenojalle, Inkimäentie 55, 27510 Eura.

Aktiivijäsenyyksiä on kahdentyyppisiä: aikuisen jäsenyys ja 12-18 vuotiaan nuorisojäsenyys. lapset alle 12 v. ovat lapsijäseniä ilman jäsenmaksua.

Seuraan liityttäessä on maksettava jäsenmaksu ja kajakinkäyttö- /liittymismaksu. Mikäli jäsen ei maksa yhtenä vuotena jäsenmaksua, ei hänen tarvitse maksaa kajakinkäyttö-/liittymismaksua liityttyään uudelleen seuraan. Jos seurasta ero on kestänyt kauemmin kuin vuoden, on kajakinkäyttö-/liittymismaksu maksettava liityttäessä seuraan uudelleen.

Jäsenrekisteriä hoitaa seuran rahastonhoitaja, ja mahdolliset osoitteenmuutokset on tehtävä välittömästi hänelle. Seurasta eroamisesta olisi ilmoitettava ensisijaisesti rahastonhoitajalle (tai muulle johtokunnan jäsenelle). Liiton julkaisemana lehteen liittyvät osoitteenmuutokset tehdään suoraan lehden toimitukseen.

Jäsenmaksun maksettuaan jäsen voi hankkia vajojen avaimen, josta peritään pantti, joka maksetaan takaisin, kun avain palautetaan. Avaimella pääsee sekä jokivajalle että järvivajalle. Avaimen saa kalustovastaavalta, joka on Petri Kulmala. Avain on palautettava välittömästi seurasta erotessa.

1.2. Jäsen- ja muut hinnat

Seuran vuosikokous on vahvistaa vuosittain seuraavat jäsenhinnat:

- Henkilöjäsenen jäsenmaksu

- Kajakinkäyttö-/ liittymismaksu

- Melonta- ja Soutuliiton julkaisema lehti seuran kautta tilattuna

Muut hinnat:

* kanoottien säilytys seuran tiloissa €/vuosi
* kaverimelonta jäsenen seurassa tai järvivajan aukioloaikoina
* retkikajakin käyttö yli 2 vrk:n retkillä (ei seuran järjestämillä) €/pvä/jäsen. (alle 2 vrk kestävästä kajakin käytöstä ei erillistä maksua
* kuljetuskärryn vuokra

Hinnat ilmoitetaan vuosittain seuran nettisivuilla ja toimipisteiden ilmoitustauluilla.

1.3. Jäsenedut

Seuran jäsenet saavat käyttöoikeuden melontaseuran retkikaluston käyttöön. Jäsenillä on mahdollisuus osallistua seuran järjestämille retkille ja melontailtoihin sekä muihin aktiviteetteihin.

Jäsenet saavat oikeuden säilyttää kanoottejaan seuran tiloissa maksamalla voimassa olevan vuosivuokran.

Euran Kanoottiklubi kuuluu Melonta- ja Soutuliittoon, jonka kautta on tarjolla erilaisia kouluttautumismahdollisuuksia. Seuran jäsenet saavat tilata myös Melonta- ja Soutuliiton jäsenlehden alennuksella.

1.4. Jäsenen vastuu

Liittymällä Euran Kanoottiklubiin henkilö sitoutuu noudattamaan seuran

sääntöjä sekä toimimaan seuran muun ohjeistuksen (jäsenopas) ja hyvien

käytöstapojen mukaan.

Seurassa noudatetaan ”reilua meininkiä” muita henkiöitä kohtaan sekä pidetään seuran kalusto ja tilat siisteinä.

Jäsen on velvollinen ilmoittamaan kalustovastaavalle tai jollekin hallituksen jäsenelle, mikäli kalustoa rikkoutuu tai sen epäillään rikkoutuneen. Ilmoitusvelvollisuus on myös tilanteissa, joissa vajoissa menee kiinteää omaisuutta rikki. Seuran kalusto ja muu irtaimisto on vakuutettu seuran toimesta.

***Jäsenen vastuulla on, että ovet lukitaan kun vajalta lähdetään melomaan. Ovia ei saa pitää auki lukosta edes vähää aikaa, mikäli vajan piha-alueella ei ole muita jäseniä***.

1.4. Seurasta eroaminen

Sääntöjen mukaisesti seurasta erotaan ilmoittamalla siitä kirjallisesti seuran johtokunnalle tai ilmoittamalla siitä suullisesti seuran kokouksessa. Eroava on velvollinen suorittamaan maksunsa vuoden loppuun

saakka, joka tarkoittaa että jäsen- tai muita maksuja ei palauteta. Eroamisesta on ilmoitettava aina johtokunnalle. Pelkästään jäsenmaksun maksamatta jättäminen ei riitä eroilmoitukseksi. Kun jäsen eroaa seurasta, on

vajojen avain palautettava / sen palautuksesta sovittava välittömästi kalustovastaavan kanssa.

1.5. Seurasta erottaminen

Seurasta voidaan erottaa esim. jos jäsenmaksua ei ole maksettu sovittuun aikaan mennessä tai jäsen esiintyy urheiluhengen vastaisesti tai toimii vastoin urheilun eettisiä periaatteita. Erottamista on käsitelty tarkemmin sääntöjen luvussa 7.

2. Seuran tukikohdat

2.1. Jokivaja (Melontapaviljonki)

Jokivaja sijaitsee Euran keskustassa ns. Pikkupirtin, Eurantie 20 takana. Jokivaja on Euran kunnan omistuksessa. Jokivajan alakerrassa on kajakkien ja melojen säilytystilat, pelastusliivit ja suojapeitteet sekä suihkut ja wc:t. Ylemmässä kerroksessa ovat kokous-, majoitus- ja keittiötilat. Huom! Liivit ja aukkopeitteet löytyvät vajan Kauttuan puoleisen päädyn varastotilasta. Kesäaikaan joitain aukkopeitteitä ja liivejä on myös kajakinsäilytystilassa.

Jokivajan alueella oleskelu on sallittu vain seuran jäsenille (ja mahdollisesti heidän seurassaan oleville).

2.2. Järvivaja

Järvivaja sijaitsee Pyhäjärvellä Eurajoen luusuassa, Pähkinöstöntie 46. Tie rantaan on viitoitettu ja vaja on rannassa heti vasemmalla. Auton saa pysäköityä järvivajan läheisyyteen. Järvivaja on ollut vuodesta 2017 alkaen yksin Euran kanoottiklubin hallinnassa. Järvivajalla noudatetaan samoja käyttäytymis- ja kaluston säilytykseen liittyviä sääntöjä kuin Jokivajalla. Kurssitoiminta tapahtuu järvivajalla.

Kanoottiklubin kalustoa säilytetään sekä jokivajalla (Oasikset) että järvivajalla (lähinnä retkikanootit).

3. Seuran kalusto

Niin jokivajalla kuin järvivajalla on sekä seuran omia että yksityisten henkilöiden omistamia kajakkeja. Seuran jäsenet voivat käyttää ainoastaan seuran kalustoon kuuluvia kajakkeja. Yksityisiä kajakkeja ei saa käyttää edes lyhyttä aikaa ilman omistajan lupaa. Seuran kajakit on merkattu EKK-tekstillä ja numerolla.

Seuran molemmissa toimipaikoissa pyritään säilyttämään yksityiset ja seuran kalusto erikseen. Pääsääntö jokivajalla on, että seuran kajakit ovat ovelta katsottaessa oikealla puolella. Vasemmalla (ns. Kauttuan puolella) on jäsenten säilytyksessä olevia kanootteja sekä seuran kilpa- ja nuorisokalustoa, jonka käytöstä on sovittava erikseen. Nuorten kilpakalusto on tarkoitettu vain nuorten käyttöön, joten aikuiset eivät käyttää niitä edes kokeilumielessä (kajakin saattavat vahingoittua tästä). Järvivajalla seuran kanoottien säilytyspaikat on merkitty EKK-tekstillä

***Nuoriso ja kilpakalusto on lainattavissa vain seuran edustusmelojille***.

Melat löytyvät kajakin säilytysvajasta omalta paikaltaan. Nuorison kilpakäyttöön tarkoitetut melat ovat käytettävissä erikseen sovittaessa.

Pääosa seuran kalustosta on muovisia Oasis-kajakkeja, jotka eivät kaadu helposti ja soveltuvat siis hyvin mm. aloittelijoille. Vuodesta 2016 lähtien on hankittu järvimelontaan tarkoitettuja muovikajakkeja, joita säilytetään ensisijaisesti järvivajalla.

4. Ohjeita kaluston käyttöön ja melonnan turvallisuuteen

Seuran kalustoa on kohdeltava hyvin, ja käytössä on huomioitava aina myös

seuraava käyttäjä. Ennen kuin lähdet melomaan, tarkista että kajakki ja muut välineet ovat kunnossa. Mikäli epäilet kaluston rikkoontuneen, ole heti yhteydessä kalustovastaavaan.

Turvallisuussyistä tulisi käyttää aina pelastusliivejä. Jos melot yksin, olisi aina hyvä kertoa minne menet ja kauanko sinulla on tarkoitus meloa. Jos melot yksin, veden varaan joutuessa tulisi pysyä rauhallisena ja uida (varusteiden kanssa) lähimpään rantaan tai nousta takaisin kajakkiin kaatumispaikassa. Kaatumista olisi hyvä harjoitella, jotta sitä ei tarvitse pelästyä tositilanteessa. KAATUESSASI VETÄISE ENSIMMÄISENÄ SUOJAPEITE EDESTÄ AUKI! Turvallisuussyistä suosittelemme melontaa aina ryhmässä (erityisesti haastavammissa olosuhteissa), jotta melontakaveri voi tarvittaessa auttaa veden varaan joutuessa. Kannattaa huomioida, että rannan läheisyydessä melominen on huomattavasti turvallisempaa kuin keskellä järveä melonta. Tämän merkitys korostuu erityisesti kylmillä keleillä melottaessa. Kauemmaksi lähtiessäsi muista ottaa aina mukaan puhelin ja kuivat vaihtovaatteet vesitiiviiseen pussiin (voi ostaa urheilukaupasta).

Ennen kuin lähdet melomaan, kannattaa varmistaa varausvihosta, ettei k.o. kalustoa ole varattu. Mikäli seura järjestää kursseja tai koululaismelontoja ja kajakit ovat varattu etukäteen, on etuoikeus käyttöön luonnollisesti kajakin varanneilla.

Melonnan jälkeen kukin meloja on velvollinen siivoamaan ja kuivaamaan (myös sisäpuolelta) kanoottinsa huolellisesti ja toimittamaan sen takaisin sille varatulle säilytyspaikalle. Jos kajakki on jotenkin rikkoutunut, niin ilmoita siitä kalustovastaavalle tai nettisivujen sähköpostilla.

***Kun käyt melomassa, merkitse melontavihkoon*** (kajakkivajassa pöydässä)

päivämäärä ja nimesi. Ajoittain seura pyytää myös sisäiseen seurantaan myös muita tietoja, seuraa tämän tiimoilta säilytysvajan ilmoitustaulua.

Järvivajalla tulee kaikkien melojien kirjata lähtö- ja paluuaika sekä käytössä oleva kalusto, seuran kanootit numerolla/oma.

5. Kaluston varaaminen pidemmille retkille

Jäsenellä on käyttöoikeus seuran retkikalustoon. Pääsääntö on, että jäsen saa käyttää haluamaansa seuran kajakkia (ei kilpakajakkeja), mikäli siihen ei ole varausta.

Lähtökohtaisesti kajakkia on käytettävä jokivajalla tai järvivajalla, mutta kajakkia on mahdollista käyttää erikseen sovittaessa muualla. Myös seuran kuljetuskärryä voi vuokrata. Eli jos jäsen haluaa lähteä muualle esim. retkelle, saa seuran kajakin lainaan, mikäli siitä ilmoittaa sovitulla tavalla:

Mikäli haluat lainata seuran kalustoa muualla melottavaksi tai pidemmäksi

aikaa kuin päiväksi, on kajakki varattava etukäteen. Merkitse varauksesi (nimesi, puh.nro, kajakki+ mahd. muut varusteet, lainauksen ajankohta) varausvihkoon tai ilmoita nettisivujen kautta. Varmuuden vuoksi kannattaa laittaa lisäksi kajakkiin lappu lainauksesta, näin ollen kajakki on todennäköisemmin paikallaan lainauksen alkaessa. Pääsääntönä on, että kajakin voi lainata korkeintaan kahdeksi päiväksi. Yli kahden päivän lainauksista seura veloittaa voimassa olevan taksan mukaisen maksun /pvä/kajakki. Yksi jäsen voi lainata vain yhden kajakin, väärinkäyttö johtaa johtokunnan toimenpiteisiin!

Useamman päivän kestävistä lainauksista on sovittava aina etukäteen, jotta seuran omaan toimintaan (harjoituksiin, kursseihin tai retkiin) on tarvittaessa riittävästi kajakkeja. Kannattaa huomioida, että mikäli seuralla on kurssi tms. tapahtuma, on seuralla oikeus peruuttaa varaus. Tästä ilmoitetaan varaajalle aina mahdollisimman hyvissä ajoin.

6. Kaluston käyttö ei-jäsenillä

6.1. Kaverimelonta jäsenen seurassa

Seuran kajakit ovat tarkoitettu jäsenten käyttöön. Näin ollen ns. ILMAINEN KAVERIMELONTA ON KIELLETTY. Seuran ulkopuoliset henkilöt eivät siis saa käyttää kalustoa ilman asianmukaista korvausta. Kaverimelonnasta on maksettava voimassa olevan taksan mukainen maksu /hlö seuran tilille (FI 64 5023 0120 0021 77). Muista, että myös kaverin on merkittävä nimi melontavihkoon.

6.2. Melontaa eri ryhmille

EKK vuokraa kalustoa yksittäisille, seuran ulkopuolisille henkilöille. Seura tarjoaa sovittaessa melontamahdollisuuksia, - koulutuksia ja tilaisuuksia eri ryhmille joki- ja järvivajalla. Johtokunta käsittelee ja tekee tarjouksen jokaiselle ryhmälle erikseen. Tarjoukseen vaikuttaa melonnan kesto ja sisältö, ohjaajien lukumäärä ja mahdollisesti ajankohta. Ota rohkeasti yhteyttä sihteeriin.

7. Tapahtumat ja niistä tiedottaminen

Tapahtumista kerrotaan ensisijaisesti seuran netti- ja Facebook

sivuilla. Lisäksi tapahtumista ilmoitetaan seuran ilmoitustaululla sekä Alasatakunta-lehdessä.

Seura järjestää melontakoulutusta vähintään kerran kesässä aikuisille ja yli 15 vuotialille.

Lisäksi seura järjestää kesällä sekä ilmaista että maksullista melontakokeilua muutamina iltoina viikossa.

8. Palkitseminen

Seuralla on kiertopalkinto, jonka saajasta seuran johtokunta päättää vuosittain. Palkinto voidaan antaa SM- tason kilpailuissa menestyneelle seuraa edustaneelle urheilijalletai muutoin melontatoiminnassa ansioituneelle henkilölle

.

Seura voi palkita myös muita kilpailuissa menestyneitä, seuraa edustaneita jäseniään johtokunnan harkinnan mukaan.

9. Yhteystiedot

Seuran postiosoite ja hallituksen jäsenten yhteystiedot löytyvät seuran kotisivuilta <https://ekk.sporttisaitti.com>

(Voimassa 1.5.20**1**9 alkaen)